Kui kellelgi pilte vaadates huvi peaks tekkima, et mihukesi vahendeid kasutatud sai, siis võin julgelt väita, et Games Workshopi (kes on haaranud kahjuks enamust Eesti miniatuuriturust) nodi sai  kasutatud üpriski minimaalselt. Väga asjalikuks on osutunud nende starter Warhammeri paint set, millest  siin juba vahepeal kõneldud on. Kuna aga Citadelsi värvid on jõhkralt kallid võrreldes teiste firmade akrüültoodanguga, olen muretsenud endale Rahva Raamatust (Viru keskuse 3. korrus) Louvre akrüültuubid (must, sinine, kollane, punane, valge ja pideva segamise lihtsustamiseks ka roheline), mis hinna ja kvaliteedi suhtes on tunduvalt mõistlikumad (80 ml eest 2,88.- vs. 12 ml eest 3,(miski)). Kvaliteet on Citadelsi värvidest pisu madalam, kuid see annab tunda vaid aluskihi pealemäkerdamisel, kuid selleks on mul plaani miski aeg hankida Army Painter'i sprayvärv (mida taas Eestis ei müüda, kuna siiakanti tellitakse vaid Citadeli toodangut). Peamise pintslina kasutasin Tselluloosi paberipoest soetatud Raphaeli 2/0 pintslit ning eriti peeneteks pusimisteks da Vinci 5/0 pintslit (taas kord Citadelsi toodetest odavamad).